Man (19) vas na tiener se gru-moordLekita Moore. Foto: Facebook. ŉ Man het Woensdag in die Bishop Lavis-landdroshof verskyn in verband met die gru-moord op ŉ tienermeisie van Valhalla Park. Kapt. FC van Wyk, woordvoerder van die polisie, het gesê die man het op aanklagte van moord en poging tot moord verskyn. Lekita Moore (18) se verminkte liggaam is Sondag in ŉ veld naby Tunaweg ontdek. Van Wyk het gesê sy het talle steekwonde aan haar liggaam gehad. Hy wou nie kommentaar lewer oor die mediese toestand van ŉ vriend wat na bewering saam met Moore was en glo ook gesteek is nie. Die vriend is na bewering in ŉ kritieke toestand in die hospitaal.